CELEX: 32007R0375
Language: et
Date: 2007-03-30 00:00:00
Title: Komisjoni määrus (EÜ) nr 375/2007, 30. märts 2007 , millega muudetakse komisjoni määrust (EÜ) nr 1702/2003, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad (EMPs kohaldatav tekst )

4.4.2007   
            
            
               ET
            
            
               Euroopa Liidu Teataja
            
            
               L 94/3
            
         
      KOMISJONI MÄÄRUS (EÜ) nr 375/2007,
   30. märts 2007,
   millega muudetakse komisjoni määrust (EÜ) nr 1702/2003, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 15. juuli 2002. aasta määrust (EÜ) nr 1592/2002, mis käsitleb tsiviillennunduse valdkonna ühiseeskirju ning Euroopa Lennundusohutusameti loomist, (1) eriti selle artikleid 5 ja 6,
   ning arvestades järgmist:
   
               (1)
            
            
               Kõigile õhusõidukitele, mille kohta kehtivad määruse (EÜ) nr 1592/2002 sätted, tuleb enne 28. märtsi 2007 välja anda lennukõlblikkussertifikaat või lennuluba vastavalt komisjoni 24. septembri 2003. aasta määrusele (EÜ) nr 1702/2003, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad. (2) Lennukõlblikkussertifikaadi või lennuloa puudumise korral ei ole ühenduse käitajatel õigus õhusõidukeid liikmesriikide territooriumidel pärast nimetatud kuupäeva kasutada.
            
         
               (2)
            
            
               Komisjoni määruse (EÜ) nr 1702/2003 artikli 2 lõike 3 punkti c kohaselt peab Euroopa Lennundusohutusamet (edaspidi “amet”) määrama enne 28. märtsi 2007 lennukõlblikkussertifikaadi või lennuloa väljaandmiseks vajaliku konstruktsioonitüübi heakskiidu, mis on vajalik liikmesriikides registreeritud ja nimetatud määruse artikli 2 lõike 3 punkti a nõuetele mittevastavatele õhusõidukitele lennukõlblikkussertifikaatide või lennulubade väljaandmiseks. Ametil ei olnud võimalik seda määramist paljude lennundustoodete puhul nimetatud aja jooksul teha toodete projekteerijatelt vajalike taotluste mittelaekumise tõttu.
            
         
               (3)
            
            
               Kui alalisi lennukõlblikkussertifikaate peaks välja andma ainult siis, kui amet saab pärast toote tehnilist hindamist anda selle konstruktsioonitüübi heakskiidu, siis piiratud lennukõlblikkussertifikaate võib välja anda ainult piiratud ajaks, et võimaldada jätkata nende õhusõidukite käitamist ja nende konstruktsioonitüüpide ametipoolset ülevaatamist.
            
         
               (4)
            
            
               Nende lennukõlblikkusnõuete vastuvõtmine ameti poolt enne 28. märtsi 2007 ei ole enam võimalik. Et konkreetsed lennukõlblikkusnõuded on vastu võetud enamiku õhusõidukite puhul, millel on liikmesriikide poolt enne 28. septembrit 2003 välja antud tüübisertifikaat, on konstruktsioonitüübi heakskiidu määramine võimalik, viidates projekteerimisriigi konstruktsioonitüübile.
            
         
               (5)
            
            
               Seda määramist saab teha ainult õhusõidukite suhtes, millele liikmesriigid on välja andnud lennukõlblikkussertifikaadid, välja arvatud piiratud lennukõlblikkussertifikaadid ja lennuload, et tagada selliste õhusõidukite vastavus vähemalt rahvusvahelise tsiviillennunduse konventsiooni lisas 8 määratletud ohutusnõuetele.
            
         
               (6)
            
            
               Et viia miinimumini ohud turvalisusele ja piirata konkurentsi moonutamist, peaks kavandatav meede olema kohaldatav ainult selliste õhusõidukite suhtes, millele liikmesriik on välja andnud lennukõlblikkussertifikaadi ja mis on kantud selle liikmesriigi registrisse kuupäevaks, mil määrus (EÜ) nr 1702/2003 selles liikmesriigis kohaldatavaks muutus. (3) Selliste õhusõidukite omanikud ei olnud registreerimise ajal teadlikud ohust, et õhusõiduki jätkuv kasutamine pärast 28. märtsi 2007 ei ole lubatud. Seevastu selliste õhusõidukite omanikud, mis registreeriti liikmesriigis pärast kuupäeva, mil määrus (EÜ) nr 1702/2003 selles liikmesriigis kohaldatavaks muutus, olid registreerimise ajal teadlikud, et selliste õhusõidukite jätkuv kasutamine ei ole lubatud pärast 28. märtsi 2007, kui amet ei ole nimetatud kuupäevaks andnud nende konstruktsioonitüübile heakskiitu.
            
         
               (7)
            
            
               Samuti on vaja tagada, et kavandatud meetme kõlblikud oleksid ainult sellised õhusõidukid, mille puhul on projekteerimisriigi asjaomane asutus nõus vastavalt määruse (EÜ) nr 1592/2002 artiklile 18 ametit kokkulepitud töökorra alusel abistama konstruktsioonitüübi heakskiidu pideva järelevalve tagamisel.
            
         
               (8)
            
            
               Kavandatud meede peaks olema ajutist laadi, et vähendada ohte, mis on seotud ameti piiratud tehniliste teadmistega kõnesolevate toodete projektide osas. Lisaks on vaja luua stiimul projekteerijatele, et nad aitaksid ametit vajaliku konstruktsioonitüübi heakskiidu määramisel, mis võimaldaks nende õhusõidukit täielikult ühenduse süsteemi integreerida. Lisaks tõstatab erinevate regulatsioonide kohaldamine ühtviisi kasutatavatele õhusõidukite suhtes kõlvatu konkurentsi küsimuse siseturul ning neid ei ole võimalik määramata ajaks kehtestada. Seetõttu peaks meetme kehtivus olema piiratud 12 kuu pikkuse perioodiga, mida võib maksimaalselt pikendada kuni 18 kuuni, tingimusel et sertifitseerimisprotsess on ette võetud ning selle saab nimetatud aja jooksul lõpule viia.
            
         
               (9)
            
            
               Määruse (EÜ) nr 1702/2003 artikli 2 lõike 3 punktis a viidatakse ainult õhusõidukitele, millele on välja antud tüübisertifikaat. Paljudele õhusõidukitele, millel peaks selle artikli kohaselt olema õigus kasutada edasi oma varem saadud õigusi, ei ole välja antud tüübisertifikaati, sest sellist dokumenti ei nõutud Rahvusvahelise Tsiviillennunduse Organisatsiooni (ICAO) standardite kohaselt, mis kehtisid nende projekteerimise ja sertifitseerimise ajal. Vaja on selgitust, et tagada, et nendele õhusõidukitele saab lennukõlblikkussertifikaati anda välja ka edaspidi.
            
         
               (10)
            
            
               Määrust (EÜ) nr 1702/2003 tuleks muuta, et vältida segadust ja õiguskindlusetust nimetatud määruse osa 21 punktide 21A.173 alapunkti b alapunktis 2 ja punktis 21A.184, milles nimetatakse “teatavaid sertifitseerimistingimusi” ja mitte “konkreetseid lennukõlblikkusnõudeid”, mis on määratletud määruse (EÜ) nr 1592/2002 artikli 5 lõike 3 punktis b ja artikli 15 lõike 1 punktis b.
            
         
               (11)
            
            
               Erandina lennukõlblikkussertifikaatide väljaandmise eeskirjadest nähakse määruse (EÜ) nr 1592/2002 artikli 5 lõike 3 punktiga a ette lennuloa väljaandmine. Selline luba antakse välja tavaliselt siis, kui lennukõlblikkussertifikaat ajutiselt ei kehti (nt kahjustuse tagajärjel) või kui lennukõlblikkussertifikaati ei saa välja anda näiteks siis, kui õhusõiduk ei vasta olulistele lennukõlblikkusnõuetele või kui vastavust nimetatud nõuetele ei ole veel tõestatud, ent õhusõiduk on sellest olenemata võimeline lendu ohutult sooritama.
            
         
               (12)
            
            
               Pärast lennulubade üleminekuperioodi lõppu tuleb vastu võtta ühised nõuded ja halduskord nende sertifikaatide väljaandmiseks, mis sisaldab kõiki olulistest nõuetest kõrvalekaldumise ohu vähendamiseks vajalikke tingimusi, tagades lennulubade tunnustamise kõikide liikmesriikide poolt vastavalt määruse (EÜ) nr 1592/2002 artiklile 8.
            
         
               (13)
            
            
               Käesolevas määruses sätestatud meetmed põhinevad ameti arvamusel, (4) mis on välja antud kooskõlas määruse (EÜ) nr 1592/2002 artikli 12 lõike 2 punktiga b ja artikli 14 lõikega 1.
            
         
               (14)
            
            
               Käesolevas määruses sätestatud meetmed on kooskõlas määruse (EÜ) nr 1592/2002 artikli 54 lõike 3 kohaselt moodustatud Euroopa Lennundusohutusameti komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1702/2003 muudetakse järgmiselt:
   
               1.
            
            
               artikkel 2 asendatakse järgmisega:
               “Artikkel 2
               Toodete, osade ja seadmete sertifitseerimine
               1.   Toodetele, osadele ja seadmetele antakse osas 21 nimetatud sertifikaadid.
               2.   Erandina lõikest 1 ei kohaldata osa 21 alajagude H ja I sätteid õhusõidukite, sealhulgas nendesse paigaldatud toodete, osade ja seadmete suhtes, mis ei ole registreeritud mõnes liikmesriigis. Nende suhtes ei kohaldata ka osa 21 alajao P sätteid, välja arvatud juhul, kui liikmesriigi poolt on ette nähtud õhusõiduki identifitseerimismärgid.
               3.   Kui lisas (osa 21) viidatakse vajadusele kohaldada ja/või järgida komisjoni määruse (EÜ) nr 2042/2003 I lisa (osa M) sätteid ning liikmesriik on otsustanud vastavalt nimetatud määruse artikli 7 lõike 3 punktidele a ja b nimetatud osa mitte kohaldada kuni 28. septembrini 2008, on nimetatud kuupäevani selle asemel kohaldatavad asjakohased riigisisesed eeskirjad.
               Artikkel 2a
               Tüübisertifikaatide ja nendega seotud lennukõlblikkussertifikaatide kehtivuse jätkumine
               1.   Toodete puhul, millele mõni liikmesriik on enne 28. septembrit 2003 andnud tüübisertifikaadi või dokumendi, mis võimaldab lennukõlblikkussertifikaadi väljaandmist, kohaldatakse järgmisi sätteid.
               
                           a)
                        
                        
                           Sellisel tootel loetakse olevat käesoleva määruse kohaselt välja antud tüübisertifikaat, kui:
                           
                                       i)
                                    
                                    
                                       selle tüübisertifitseerimise aluseks on:
                                       
                                                   —
                                                
                                                
                                                   toodete puhul, mis on sertifitseeritud nende JAA andmelehel määratletud JAA menetluste kohaselt, JAA tüübisertifitseerimise alus, või
                                                
                                             
                                                   —
                                                
                                                
                                                   muude toodete puhul projekteerimisriigi tüübisertifikaadi andmelehel määratletud tüübisertifitseerimise alus, kui projekteerimisriik on:
                                                   
                                                               —
                                                            
                                                            
                                                               liikmesriik, välja arvatud juhul, kui amet otsustab eelkõige kasutatud lennukõlblikkuse tingimusi ja kasutamise kogemusi arvesse võttes, et selline tüübisertifitseerimise alus ei taga piisavat ohutustaset, mis vastaks määruse (EÜ) nr 1592/2002 ja käesoleva määrusega nõutavale tasemele; või
                                                            
                                                         
                                                               —
                                                            
                                                            
                                                               riik, kellega liikmesriik on sõlminud kahepoolse lennukõlblikkust käsitleva või samalaadse kokkuleppe, mille alusel need tooted on sertifitseeritud projekteerimisriigi lennukõlblikkuse tingimuste alusel, välja arvatud juhul, kui amet otsustab, et need lennukõlblikkuse tingimused või kasutamise kogemus või projekteerimisriigi ohutussüsteem ei taga piisavat ohutustaset, mis vastaks määruse (EÜ) nr 1592/2002 ja käesoleva määrusega nõutavale tasemele.
                                                            
                                                         
                                             Amet viib läbi teise taande sätete mõju esimese hindamise, et esitada komisjonile oma arvamus, sealhulgas võimalikud ettepanekud käesoleva määruse muutmise kohta;
                                    
                                 
                                       ii)
                                    
                                    
                                       keskkonnakaitsenõuetena käsitatakse Chicago konventsiooni lisas 16 sätestatud nõudeid, mida toote suhtes kohaldatakse;
                                    
                                 
                                       iii)
                                    
                                    
                                       kohaldatakse projekteerimisriigi lennukõlblikkuseeskirju.
                                    
                                 
                     
                           b)
                        
                        
                           Enne 28. septembrit 2003 liikmesriigi registrisse kantud õhusõiduki konstruktsioonitüüp loetakse heakskiidetuks käesoleva määruse kohaselt, kui:
                           
                                       i)
                                    
                                    
                                       selle põhikonstruktsioonitüüp oli osa punktis a nimetatud tüübisertifikaadist;
                                    
                                 
                                       ii)
                                    
                                    
                                       kõik sellesse põhikonstruktsioonitüüpi tehtavad muudatused, mis ei kuulu tüübisertifikaadi omaniku vastutusalasse, on heaks kiidetud; ja
                                    
                                 
                                       iii)
                                    
                                    
                                       lennukõlblikkuse eeskirjad, mille registreerimisliikmesriik on välja andnud või vastu võtnud enne 28. septembrit 2003, on täidetud, sealhulgas projekteerimisliikmesriigi lennukõlblikkuseeskirjades tehtud muudatused, mille registreerimisliikmesriik on heaks kiitnud.
                                    
                                 
                     
                           c)
                        
                        
                           Amet määrab enne 28. märtsi 2007 tüübisertifikaadi toodetele, mis ei vasta punktile a.
                        
                     
                           d)
                        
                        
                           Amet määrab enne 28. märtsi 2007 tüübisertifikaadi müraandmelehe kõigile toodetele, mis vastavad punktile a. Kuni selle määramiseni võivad liikmesriigid jätkata mürasertifikaatide väljaandmist kooskõlas kehtivate riigisiseste õigusaktidega.
                        
                     2.   Toodete puhul, mille tüübisertifitseerimise menetlus toimus JAA või liikmesriigi kaudu 28. septembril 2003, kohaldatakse järgmisi sätteid:
               
                           a)
                        
                        
                           kui toodet sertifitseerib mitu liikmesriiki, võetakse aluseks kõige edenenumas arengujärgus olev menetlus;
                        
                     
                           b)
                        
                        
                           osa 21 punkti 21A.15 alapunkte a, b ja c ei kohaldata;
                        
                     
                           c)
                        
                        
                           erandina osa 21 punkti 21A.17 alapunktist a on tüübisertifitseerimise aluseks JAA või vajaduse korral liikmesriigi tüübisertifitseerimise alus, mis kehtib sertifikaadi taotlemise kuupäeval;
                        
                     
                           d)
                        
                        
                           osa 21 punkti 21A.20 alapunktide a ja b täitmisel loetakse, et JAA või liikmesriigi menetluste kohaselt tehtud nõuetele vastavust käsitlevad tähelepanekud on teinud amet.
                        
                     3.   Toodete puhul, millel on riigisisene tüübisertifikaat või sellega samaväärne sertifikaat ja millega seotud muudatuse sertifitseerimismenetlust ei olnud liikmesriik käesolevale määrusele vastava tüübisertifikaadi määramise ajaks lõpetanud, kohaldatakse järgmisi sätteid:
               
                           a)
                        
                        
                           kui sertifitseerimismenetlust teostas mitu liikmesriiki, võetakse aluseks kõige edenenumas arengujärgus olev menetlus;
                        
                     
                           b)
                        
                        
                           osa 21 punkti 21A.93 ei kohaldata;
                        
                     
                           c)
                        
                        
                           kohaldatava tüübisertifitseerimise alus on JAA või vajaduse korral liikmesriigi tüübisertifitseerimise alus, mis kehtib muudatuse heakskiitmise taotluse kuupäeval;
                        
                     
                           d)
                        
                        
                           osa 21 punkti 21A.103 alapunkti a alapunkti 2 ja alapunkti b täitmisel loetakse, et JAA või liikmesriigi menetluste kohaselt tehtud nõuetele vastavust käsitlevad tähelepanekud on teinud amet.
                        
                     4.   Toodete puhul, millel on riigisisene tüübisertifikaat või sellega samaväärne sertifikaat ja millega seotud olulise remonditööde projekti sertifitseerimismenetlust ei ole liikmesriik käesolevale määrusele vastava tüübisertifikaadi määramise ajaks lõpule viinud, loetakse osa 21 punkti 21A.433 alapunkti a täitmisel, et JAA või liikmesriigi menetluste kohaselt tehtud nõuetele vastavust käsitlevad tähelepanekud on teinud amet.
               5.   Liikmesriigi poolt välja antud lennukõlblikkussertifikaat, mis tõendab vastavust lõike 1 kohaselt määratud tüübisertifikaadile, loetakse käesoleva määruse nõuetele vastavaks.
               Artikkel 2b
               Täiendavate tüübisertifikaatide kehtivuse jätkumine
               1.   Täiendavate tüübisertifikaatide puhul, mille on välja andnud liikmesriik vastavalt JAA menetlusele või kehtivatele riigisisestele menetlustele, ning selliste toodete muudatuste puhul, mille ettepaneku teeb mõni muu isik kui toote tüübisertifikaadi omanik ja mille liikmesriik on kehtivate riigisiseste menetluste kohaselt kinnitanud, loetakse täiendav tüübisertifikaat või selle muudatus kooskõlas käesoleva määrusega välja antuks, kui täiendav tüübisertifikaat või selle muudatus kehtis 28. septembril 2003.
               2.   Täiendava tüübisertifikaadi puhul, mille sertifitseerimismenetlust teostab liikmesriik 28. septembril 2003 kohaldatava JAA täiendava tüübisertifikaadi menetluse alusel, ja toodetes, mille sertifitseerimismenetlust teostab liikmesriik 28. septembril 2003 kehtivate riigisiseste õigusaktide alusel, tehtavate oluliste muudatuste puhul, mille ettepaneku teeb mõni muu isik kui toote tüübisertifikaadi omanik, kohaldatakse järgmisi sätteid:
               
                           a)
                        
                        
                           kui sertifitseerimismenetlust teostab mitu liikmesriiki, võetakse aluseks kõige edenenumas arengujärgus olev menetlus;
                        
                     
                           b)
                        
                        
                           osa 21 punkti 21A.113 alapunkte a ja b ei kohaldata;
                        
                     
                           c)
                        
                        
                           kohaldatav sertifitseerimise alus on JAA või vajaduse korral liikmesriigi sertifitseerimise alus, mis kehtib täiendava tüübisertifikaadi või olulise muudatuse kinnitamise taotluse kuupäeval;
                        
                     
                           d)
                        
                        
                           osa 21 punkti 21A.115 alapunkti a täitmisel loetakse, et JAA või liikmesriigi menetluste kohaselt tehtud nõuetele vastavust käsitlevad tähelepanekud on teinud amet.
                        
                     Artikkel 2c
               Mõne liikmesriikides registreeritud õhusõiduki käitamise jätkamine
               1.   Õhusõidukite puhul, millele ei ole välja antud käesoleva määruse artikli 2a lõike 1 punktile a vastavat tüübisertifikaati, kuid millele liikmesriik on välja andnud lennukõlblikkussertifikaadi enne, kui määrus (EÜ) nr 1702/2003 hakkas selles liikmesriigis kehtima, (5) ning mis olid 28. märtsil 2007 selle liikmesriigi registris, loetakse konkreetsed lennukõlblikkusnõuded välja antuks käesoleva määruse kohaselt järgmistel tingimustel:
               
                           a)
                        
                        
                           kohaldatavad konkreetsed lennukõlblikkusnõuded on projekteerimisriigi poolt välja antud tüübisertifikaadi andmeleht ja tüübisertifikaadi müraandmeleht või samaväärsed projekteerimisriigi dokumendid, tingimusel et projekteerimisriik on sõlminud ametiga vastavalt määruse (EÜ) nr 1592/2002 artiklile 18 nende õhusõidukite projektide jätkuvat lennukõlblikkust hõlmava töökorra;
                        
                     
                           b)
                        
                        
                           keskkonnakaitsenõuetena käsitatakse Chicago konventsiooni lisas 16 sätestatud nõudeid, mida selle õhusõiduki suhtes kohaldatakse; ja
                        
                     
                           c)
                        
                        
                           kohaldatavad lennukõlblikkuseeskirjad on projekteerimisriigi kohustuslik jätkuva lennukõlblikkuse teave.
                        
                     2.   Konkreetsed lennukõlblikkusnõuded võimaldavad jätkata lennutegevust, milleks õhusõidukil on õigus 28. märtsil 2007, ja need kehtivad kuni 28. märtsini 2008, kui neid ei asenda ameti käesoleva määruse kohaselt välja antud konstruktsioonitüübi heakskiit ja keskkonnasertifikaat. Vastavate õhusõidukite piiratud lennukõlblikkussertifikaate annavad välja liikmesriigid vastavalt osa 21 alajaole H nimetatud nõuetele vastavuse tõendamisel.
               3.   Komisjon võib pikendada lõikes 2 nimetatud kehtivusaega maksimaalselt 18 kuu võrra teatavat tüüpi õhusõidukite puhul, tingimusel et amet alustab vastavat tüüpi õhusõiduki sertifitseerimismenetlust enne 28. märtsi 2008 ning amet otsustab, et menetlust on võimalik lõpetada pikendatud kehtivusaja jooksul. Sel juhul teatab amet oma otsusest komisjonile.
               Artikkel 2d
               Osade ja seadmete sertifikaatide kehtivuse jätkumine
               1.   Liikmesriikide välja antud osade ja seadmete sertifikaadid, mis kehtisid 28. septembril 2003, loetakse välja antuks käesoleva määruse kohaselt.
               2.   Osade ja seadmete puhul, mille sertifitseerimismenetlust või millele loa andmise menetlust teostas mõni liikmesriik 28. septembril 2003, kohaldatakse järgmisi sätteid:
               
                           a)
                        
                        
                           kui loa andmise menetlust teostas mitu liikmesriiki, võetakse aluseks kõige edenenumas arengujärgus olev menetlus;
                        
                     
                           b)
                        
                        
                           osa 21 punkti 21A.603 ei kohaldata;
                        
                     
                           c)
                        
                        
                           osa 21 punkti 21A.605 kohaselt kohaldatavad andmenõuded on need, mis kehtivad asjaomases liikmesriigis sertifikaadi või loa saamise taotluse kuupäeval;
                        
                     
                           d)
                        
                        
                           osa 21 punkti 21A.606 alapunkti b täitmisel loetakse, et asjaomase liikmesriigi tehtud nõuetele vastavust käsitlevad tähelepanekud on teinud amet.
                        
                     Artikkel 2e
               Lennuluba
               Tingimusi, mille liikmesriigid on määranud enne 28. märtsi 2007 lennulubade või muu lennukõlblikkussertifikaadi väljaandmiseks õhusõidukile, millel ei olnud käesoleva määruse kohaselt antud lennukõlblikkussertifikaati või piiratud lennukõlblikkussertifikaati, loetakse määratuks kooskõlas käesoleva määrusega, välja arvatud juhul, kui amet otsustab enne 28. märtsi 2008, et sellised tingimused ei taga piisavat ohutustaset, mis vastaks määruse (EÜ) nr 1592/2002 või käesoleva määrusega nõutavale tasemele.
               Lennuluba või muud lennukõlblikkussertifikaati, mille liikmesriigid annavad välja enne 28. märtsi 2007 õhusõidukile, millel ei olnud käesoleva määruse kohaselt välja antud lennukõlblikkussertifikaati või piiratud lennukõlblikkussertifikaati, loetakse vastavalt käesolevale määrusele välja antud lennuloaks kuni 28. märtsini 2008.”
            
         
               2.
            
            
               Komisjoni määruse (EÜ) nr 1702/2003 lisa (osa 21) muudetakse vastavalt käesoleva määruse lisas sätestatule.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. märts 2007
      
         
            Komisjoni nimel
         
         
            komisjoni liige
         
         Jacques BARROT
         
      
   
   
      (1)  EÜT L 240, 7.9.2002, lk 1. Määrust on viimati muudetud komisjoni määrusega (EÜ) nr 1701/2003 (ELT L 243, 27.9.2003, lk 5).
   
      (2)  ELT L 243, 27.9.2003, lk 6. Määrust on muudetud määrusega (EÜ) nr 706/2006 (ELT L 122, 9.5.2006, lk 16).
   
      (3)  EU 15: 28. september 2003; EU 10: 1. mai 2004; EU 2: 1. jaanuar 2007.
   
      (4)  30. jaanuari 2007. aasta arvamus 1/2007 ja 8. veebruari 2007. aasta arvamus 2/2007.
   
      (5)  EU 15: 28. september 2003; EU 10: 1. mai 2004 ja EU 2: 1. jaanuar 2007.
   
      LISA
      Määruse (EÜ) nr 1702/2003 lisa muudetakse järgmiselt.
      
                  1)
               
               
                  Punkti 21A.139 alapunkti b alapunktile 1 lisatakse järgmine alapunkt xvii:
                  
                              “xvii)
                           
                           
                              lennuloa ja sellega seotud lennutingimuste kinnitamine.”
                           
                        
            
                  2)
               
               
                  Punktile 21A.163 lisatakse järgmine alapunkt e:
                  
                              “e)
                           
                           
                              kontrollida pädeva tootjaorganisatsiooniga kokkulepitud korras ja tema poolt toodetud õhusõiduki puhul tootjaorganisatsioonina talle antud tootjaorganisatsiooni sertifikaadi alusel õhusõiduki konfiguratsiooni ning tõestada lennukõlblikkust ja projekteerimistingimustele vastavust, välja anda lennuluba vastavalt punkti 21A.711 alapunktile c, sealhulgas kinnitada lennutingimusi vastavalt punkti 21A.710 alapunktile b.”
                           
                        
            
                  3)
               
               
                  Punktile 21A.165 lisatakse järgmised alapunktid j ja k:
                  
                              “j)
                           
                           
                              määrab vajaduse korral punkti 21A.163 alapunktis e sätestatud õiguse alusel lennuloa väljaandmise tingimused;
                           
                        
                              k)
                           
                           
                              tuvastab vajaduse korral punkti 21A.163 alapunktis e sätestatud õiguse alusel vastavuse punkti 21A.711 alapunktidele b ja d enne lennuloa (EASA vorm 20b, vt liide) väljaandmist õhusõidukile.”
                           
                        
            
                  4)
               
               
                  Jao A alajao H pealkiri asendatakse järgmisega:
                  “ALAJAGU H –   LENNUKÕLBLIKKUSSERTIFIKAADID JA PIIRATUD LENNUKÕLBLIKKUSSERTIFIKAADID”
               
            
                  5)
               
               
                  Punkti 21A.173 alapunkti b alapunktis 2 asendatakse sõnad “teatavad sertifitseerimistingimused” sõnadega “konkreetsed lennukõlblikkusnõuded”.
               
            
                  6)
               
               
                  Punkti 21A.173 alapunkt c jäetakse välja.
               
            
                  7)
               
               
                  Punkti 21A.174 alapunkt d jäetakse välja.
               
            
                  8)
               
               
                  Punkti 21A.179 alapunkt b asendatakse järgmisega:
                  
                              “b)
                           
                           
                              kui õhusõiduki omanik on muutunud ja õhusõidukil on piiratud tüübisertifikaadile mittevastav piiratud lennukõlblikkussertifikaat, antakse lennukõlblikkussertifikaadid üle koos õhusõidukiga, tingimusel et õhusõiduk jääb samasse registrisse, või antakse sertifikaat välja üksnes selle registreerimisliikmesriigi pädeva asutuse ametlikul kokkuleppel, kellele see üle antakse.”
                           
                        
            
                  9)
               
               
                  Punktis 21A.184 asendatakse sõnad “teatavad sertifitseerimistingimused” sõnadega “konkreetsed lennukõlblikkusnõuded”.
               
            
                  10)
               
               
                  Punkt 21A.185 jäetakse välja.
               
            
                  11)
               
               
                  Punkti 21A.263 alapunkt b asendatakse järgmisega:
                  
                              “b)
                           
                           
                              Punkti 21A.257 alapunkti b kohaselt aktsepteerib amet ilma täiendavate kontrollimisteta järgmisi nõuetele vastavust käsitlevaid dokumente, mille taotleja on esitanud, et saada:
                              
                                          1)
                                       
                                       
                                          lennuloa jaoks nõutavat lennutingimuste kinnitust või
                                       
                                    
                                          2)
                                       
                                       
                                          tüübisertifikaati või tüübiprojektis tehtava olulise muudatuse kinnitamist või
                                       
                                    
                                          3)
                                       
                                       
                                          täiendavat tüübisertifikaati või
                                       
                                    
                                          4)
                                       
                                       
                                          ETSO luba vastavalt punkti 21A.602 alapunkti b alapunktile 1 või
                                       
                                    
                                          5)
                                       
                                       
                                          oluliste remonditööde projekti kinnitust.”
                                       
                                    
                        
            
                  12)
               
               
                  Punkti 21A.263 alapunktile c lisatakse järgmised alapunktid 6 ja 7:
                  
                              “6.
                           
                           
                              kinnitada vastavalt punkti 21A.710 alapunkti a alapunktile 2 tingimused, mille alusel saab välja anda lennuloa,
                              
                                          i)
                                       
                                       
                                          välja arvatud esialgsed lennud:
                                          
                                                      —
                                                   
                                                   
                                                      uut tüüpi õhusõidukiga, või
                                                   
                                                
                                                      —
                                                   
                                                   
                                                      selliselt muudetud õhusõidukiga, mille puhul muudatus liigitataks oluliseks muudatuseks või oluliseks täiendavat tüübisertifikaati nõudvaks, või
                                                   
                                                
                                                      —
                                                   
                                                   
                                                      õhusõidukiga, mille lennu- ja/või piloteerimisnäitajaid on võidud oluliselt muuta;
                                                   
                                                
                                    
                                          ii)
                                       
                                       
                                          välja arvatud lennulubade korral, mis antakse välja punkti 21A.701 alapunkti a alapunktis 15 nimetatud eesmärgil;
                                       
                                    
                        
                              7.
                           
                           
                              välja anda lennuluba vastavalt punkti 21A.711 alapunktile b enda poolt projekteeritud või muudetud õhusõidukile ja kui projekteerimisorganisatsioon kontrollib ise oma projekteerimisorganisatsiooni sertifikaadi alusel õhusõiduki konfiguratsiooni ning tõestab vastavust lennu tarvis kinnitatud projekteerimistingimustele.”
                           
                        
            
                  13)
               
               
                  Punktile 21A.265 lisatakse järgmised alapunktid f ja g:
                  
                              “f)
                           
                           
                              määrab vajaduse korral punkti 21A.263 alapunkti c alapunktis 6 sätestatud õiguse alusel lennuloa väljaandmise tingimused;
                           
                        
                              g)
                           
                           
                              tuvastab vajaduse korral punkti 21A.263 alapunkti c alapunktis 7 sätestatud õiguse alusel vastavuse punkti 21A.711 alapunktidele b ja d enne lennuloa (EASA vorm 20b, vt liide) väljaandmist õhusõidukile.”
                           
                        
            
                  14)
               
               
                  Jao A alajagu P asendatakse järgmisega:
                  “ALAJAGU P –   LENNULUBA
                  21A.701   Reguleerimisala
                  Lennuload antakse välja vastavalt käesolevale alajaole õhusõidukitele, mis ei vasta või mille puhul ei ole tõestatud vastavust kohaldatavatele lennukõlblikkusnõuetele, kuid millega võib määratletud tingimustel ja järgmistel eesmärkidel ohutult lennata:
                  
                              1.
                           
                           
                              Arendus.
                           
                        
                              2.
                           
                           
                              Määrustele või sertifitseerimistingimustele vastavuse tõestamine.
                           
                        
                              3.
                           
                           
                              Projekteerimis- ja tootjaorganisatsioonide personali koolitamine.
                           
                        
                              4.
                           
                           
                              Uue toodetava õhusõiduki katselennud.
                           
                        
                              5.
                           
                           
                              Lend tootmises oleva õhusõidukiga ühest tootmisrajatisest teise.
                           
                        
                              6.
                           
                           
                              Lend õhusõidukiga kliendi heakskiidu saamiseks.
                           
                        
                              7.
                           
                           
                              Õhusõiduki tarnimine või eksportimine.
                           
                        
                              8.
                           
                           
                              Lend õhusõidukiga asutuse heakskiidu saamiseks.
                           
                        
                              9.
                           
                           
                              Turu-uuring, sealhulgas kliendi personali koolitamine.
                           
                        
                              10.
                           
                           
                              Näitused ja lennuvaatemängud.
                           
                        
                              11.
                           
                           
                              Lend õhusõidukiga hooldustööde tegemise või lennukõlblikkuse ülevaatuse või õhusõiduki hoiukohta.
                           
                        
                              12.
                           
                           
                              Lend õhusõidukiga massiga, mis ületab selle suurimat sertifitseeritud õhkutõusu massi lennu puhul normaalkaugusest kaugemale üle vee või piirkondade, kus puuduvad sobivad maandumisrajatised või sobiv kütus.
                           
                        
                              13.
                           
                           
                              Rekordite ületamine, lennu- või muu sarnane võistlus.
                           
                        
                              14.
                           
                           
                              Lend kohaldatavatele lennukõlblikkusnõuetele vastava õhusõidukiga enne keskkonnanõuetele vastavuse tuvastamist.
                           
                        
                              15.
                           
                           
                              Mitteärilise lennutegevuse puhul individuaalsel mittekeerukal õhusõidukil või tüübiga, mille puhul ei ole nõutav lennukõlblikkussertifikaat või piiratud lennukõlblikkussertifikaat.
                           
                        21A.703   Kõlblikkuskriteeriumid
                  Lennuluba võib taotleda iga füüsiline või juriidiline isik, välja arvatud punkti 21A.701 alapunkti a alapunktis 15 nimetatud eesmärgil taotletav lennuluba, kui taotleja on omanik. Iga isik, kes võib taotleda lennuluba, võib taotleda ka lennutingimuste kinnitamist.
                  21A.705   Pädev asutus
                  Olenemata punktist 21.1 on pädev asutus käesolevas alajaos:
                  
                              a)
                           
                           
                              registreerimisliikmesriigi määratud asutust või
                           
                        
                              b)
                           
                           
                              registreerimata õhusõiduki korral identifitseerimismärgid ette näinud liikmesriigi määratud asutust.
                           
                        21A.707   Lennuloa taotlus
                  
                              a)
                           
                           
                              Vastavalt punktile 21A.703 ja kui taotlejale ei ole antud õigust lennuluba välja anda, esitatakse lennuloa taotlus pädevale asutusele selle asutuse kehtestatud vormis ja viisil.
                           
                        
                              b)
                           
                           
                              Iga lennuloa taotlus sisaldab järgmist:
                              
                                          1)
                                       
                                       
                                          lennu (lendude) eesmärk vastavalt punktile 21A.701;
                                       
                                    
                                          2)
                                       
                                       
                                          andmed selle kohta, mis osas ei vasta õhusõiduk kohaldatavatele lennukõlblikkusnõuetele;
                                       
                                    
                                          3)
                                       
                                       
                                          vastavalt punktile 21A.710 kinnitatud lennutingimused.
                                       
                                    
                        
                              c)
                           
                           
                              Kui lennuloa taotlemise ajal ei kiideta lennutingimusi heaks, esitatakse lennutingimuste kinnitamise taotlus vastavalt punktile 21A.709.
                           
                        21A.708   Lennutingimused
                  Lennutingimused sisaldavad järgmist:
                  
                              a)
                           
                           
                              konfiguratsioon(id), mille jaoks lennuluba taotletakse;
                           
                        
                              b)
                           
                           
                              õhusõiduki ohutu kasutuse seisukohast vajalikuks peetavaid tingimusi ja piiranguid, sealhulgas:
                              
                                          1)
                                       
                                       
                                          lennul kasutatavale marsruudile või õhuruumile või mõlemale kehtestatud tingimused ja piirangud;
                                       
                                    
                                          2)
                                       
                                       
                                          lennumeeskonnale õhusõidukiga lendamiseks kehtestatud tingimused ja piirangud;
                                       
                                    
                                          3)
                                       
                                       
                                          lennumeeskonda mittekuuluvate isikute vedu käsitlevad piirangud;
                                       
                                    
                                          4)
                                       
                                       
                                          kasutuspiirangud, erimenetlused ja tehnilised tingimused, millest tuleb kinni pidada;
                                       
                                    
                                          5)
                                       
                                       
                                          konkreetne katselennuprogramm (vajaduse korral);
                                       
                                    
                                          6)
                                       
                                       
                                          konkreetne jätkuva lennukõlblikkuse kord, sealhulgas hooldusjuhised ja hooldustööde tegemise kord;
                                       
                                    
                        
                              c)
                           
                           
                              põhjendused, et õhusõidukiga võib ohutult lennata alapunkti b tingimuste ja piirangute alusel;
                           
                        
                              d)
                           
                           
                              õhusõiduki konfiguratsiooni kontrollimise meetodit, et pidada kinni kehtestatud tingimustest.
                           
                        21A.709   Lennutingimuste kinnitamise taotlus
                  
                              a)
                           
                           
                              Vastavalt punkti 21A.707 alapunktile c ja kui taotlejale ei ole antud õigust lennutingimusi kinnitada, esitatakse lennutingimuste kinnitamise taotlus:
                              
                                          1)
                                       
                                       
                                          ametile selle ameti kehtestatud vormis ja viisil, kui lennutingimuste kinnitamine on seotud projekti ohutusega; või
                                       
                                    
                                          2)
                                       
                                       
                                          pädevale asutusele selle asutuse kehtestatud vormis ja viisil, kui lennutingimuste kinnitamine ei ole seotud projekti ohutusega.
                                       
                                    
                        
                              b)
                           
                           
                              Iga lennutingimuste kinnitamise taotlus sisaldab:
                              
                                          1)
                                       
                                       
                                          kavandatud lennutingimusi,
                                       
                                    
                                          2)
                                       
                                       
                                          neid tingimusi tõendavaid dokumente ja
                                       
                                    
                                          3)
                                       
                                       
                                          kinnitust, et õhusõidukiga võib ohutult lennata punkti 21A.708 alapunktis b nimetatud tingimuste ja piirangute alusel.
                                       
                                    
                        21A.710   Lennutingimuste kinnitamine
                  
                              a)
                           
                           
                              Kui lennutingimuste kinnitamine on seotud projekti ohutusega, kinnitab lennutingimused:
                              
                                          1)
                                       
                                       
                                          amet või
                                       
                                    
                                          2)
                                       
                                       
                                          nõuetekohaselt sertifitseeritud projekteerimisorganisatsioon punkti 21A.263 alapunkti c alapunktis 6 sätestatud õiguse alusel.
                                       
                                    
                        
                              b)
                           
                           
                              Kui lennutingimuste kinnitamine ei ole seotud projekti ohutusega, kinnitab lennutingimused pädev asutus või nõuetekohaselt sertifitseeritud organisatsioon, kes annab välja ka lennuloa.
                           
                        
                              c)
                           
                           
                              Enne lennutingimuste kinnitamist peab amet, pädev asutus või sertifitseeritud organisatsioon veenduma, et õhusõidukiga võib ohutult lennata määratletud tingimuste ja piirangute alusel. Amet või pädev asutus võib teha või lasta taotlejal teha selleks vajalikud kontrollimised või katsed.
                           
                        21A.711   Lennuloa väljaandmine
                  
                              a)
                           
                           
                              Pädev asutus annab lennuloa välja:
                              
                                          1)
                                       
                                       
                                          punktiga 21A.707 nõutud andmete esitamisel; ja
                                       
                                    
                                          2)
                                       
                                       
                                          kui punktis nimetatud 21A.708 tingimused on vastavalt punktile 21A.710 kinnitatud; ja
                                       
                                    
                                          3)
                                       
                                       
                                          kui pädev asutus veendub uurimise käigus, mis võib hõlmata kontrollimisi, või taotlejaga kokkulepitud menetluste käigus, et õhusõiduk vastab enne lendu punktis 21A.708 määratletud projektile.
                                       
                                    
                        
                              b)
                           
                           
                              Nõuetekohaselt sertifitseeritud projekteerimisorganisatsioon võib kooskõlas punkti 21A.263 alapunkti c alapunkti 7 alusel antud õigusega välja anda lennuloa (EASA vorm 20b, vt liide), kui punktis 21A.708 nimetatud tingimused on vastavalt punktile 21A.710 kinnitatud.
                           
                        
                              c)
                           
                           
                              Nõuetekohaselt sertifitseeritud tootjaorganisatsioon võib kooskõlas punkti 21A.263 alapunkti e alusel antud õigusega välja anda lennuloa (EASA vorm 20b, vt liide), kui punktis 21A.708 nimetatud tingimused on vastavalt punktile 21A.710 kinnitatud.
                           
                        
                              d)
                           
                           
                              Lennuloas täpsustatakse punkti 21A.710 alusel kinnitatud eesmärk (eesmärgid), tingimused ja piirangud.
                           
                        
                              e)
                           
                           
                              Alapunkti b või c alusel välja antud lennulubade korral esitatakse pädevale asutusele lennuloa koopia.
                           
                        
                              f)
                           
                           
                              Kui on tõendeid, et mõni punkti 21A.723 alapunktis a täpsustatud tingimustest ei ole täidetud lennuloa puhul, mille organisatsioon andis välja vastavalt punkti 21A.711 alapunktile b või c, tunnistab vastav organisatsioon selle lennuloa kehtetuks.
                           
                        21A.713   Muudatused
                  
                              a)
                           
                           
                              Mis tahes muudatus, mis muudab lennutingimused või nendega seotud lennuloa saamiseks nõutud tõestuse kehtetuks, kinnitatakse vastavalt punktile 21A.710. Vajaduse korral esitatakse taotlus vastavalt punktile 21A.709.
                           
                        
                              b)
                           
                           
                              Lennuloa sisu mõjutav muudatus eeldab uue lennuloa väljaandmist vastavalt punktile 21A.711.
                           
                        21A.715   Keel
                  Käsiraamatud, plakatid, loetelud, aparaatide märgistused ja muu vajalik teave, mida kohaldatavate sertifitseerimistingimustega nõutakse, esitatakse ühes või mitmes Euroopa Ühenduse ametlikus keeles, mille pädev asutus heaks kiidab.
                  21A.719   Ülekandmine
                  
                              a)
                           
                           
                              Lennuluba ei ole ülekantav.
                           
                        
                              b)
                           
                           
                              Olenemata alapunktist a läheb punkti 21A.701 alapunkti a alapunktis 15 sätestatud eesmärgil välja antud lennuluba juhul, kui õhusõiduki omanik on vahetunud, üle koos õhusõidukiga, tingimusel et õhusõiduk jääb samasse registrisse või antakse luba välja üksnes registreerimisliikmesriigi pädeva asutuse ametlikul kokkuleppel, kellele see üle antakse.
                           
                        21A.721   Kontrollimine
                  Lennuloa valdaja või taotleja võimaldab pädeva asutuse taotlusel juurdepääsu asjaomasele õhusõidukile.
                  21A.723   Kehtimine ja jõushoidmine
                  
                              a)
                           
                           
                              Lennuluba antakse välja kuni 12 kuuks ning selle kehtivuse tingimuseks on, et:
                              
                                          1)
                                       
                                       
                                          see vastab lennuloaga seotud punkti 21A.711 alapunktis d nimetatud tingimustele ja piirangutele;
                                       
                                    
                                          2)
                                       
                                       
                                          lennuloast ei ole loobutud ja seda ei ole punkti 21B.530 alusel kehtetuks tunnistatud;
                                       
                                    
                                          3)
                                       
                                       
                                          õhusõiduk jääb samasse registrisse.
                                       
                                    
                        
                              b)
                           
                           
                              Olenemata alapunktist a võib lennuloa anda punkti 21A.701 alapunkti a alapunktis 15 nimetatud eesmärgil välja määramata ajaks.
                           
                        
                              c)
                           
                           
                              Kui lennuloast loobutakse või see kehtetuks tunnistatakse, tagastatakse see pädevale asutusele.
                           
                        21A.725   Lennuloa kehtivuse pikendamine
                  Lennuloa kehtivuse pikendamist menetletakse muudatusena vastavalt punktile 21A.713.
                  21A.727   Lennuloa valdaja kohustused
                  Lennuloa valdaja tagab kõikide lennuloaga seotud tingimuste ja piirangute täitmise ja säilitamise.
                  21A.729   Andmete säilitamine
                  
                              a)
                           
                           
                              Lennutingimuste kinnituse valdaja hoiab kõiki lennutingimuste kehtestamiseks ja põhjendamiseks esitatud dokumente ametile ja pädevale asutusele kättesaadavana ja säilitab neid, et anda vajalikku teavet õhusõiduki jätkuva lennukõlblikkuse tagamiseks.
                           
                        
                              b)
                           
                           
                              Sertifitseeritud organisatsioonidele antud õiguse alusel lennulubade väljaandmisega seotud dokumente, sealhulgas kontrolliprotokolle, lennutingimuste kinnitamist tõendavaid dokumente ja lennuluba hoiab asjaomane sertifitseeritud organisatsioon ametile või pädevale asutusele kättesaadavana ning säilitab neid, et anda vajalikku teavet õhusõiduki jätkuva lennukõlblikkuse tagamiseks.”
                           
                        
            
                  15)
               
               
                  Punkt 21B.20 asendatakse järgmisega:
                  “21B.20   Pädeva asutuse kohustused
                  Liikmesriigi pädevad asutused vastutavad jao A alajagude F, G, H, I ja P rakendamise eest ainult nende taotlejate või valdajate puhul, kelle peamine tegevuskoht asub tema territooriumil.”
               
            
                  16)
               
               
                  Punkti 21B.25 alapunkt a asendatakse järgmisega:
                  
                              “a)
                           
                           
                              Üldosa:
                              Liikmesriigid määravad pädeva asutuse, kellele antakse vastutus jao A alajagude F, G, H, I ja P rakendamiseks ning kellel on dokumenteeritud menetlused, organisatsiooni struktuur ja personal.”
                           
                        
            
                  17)
               
               
                  Jao B alajao H pealkiri asendatakse järgmisega:
                  “ALAJAGU H –   LENNUKÕLBLIKKUSSERTIFIKAADID JA PIIRATUD LENNUKÕLBLIKKUSSERTIFIKAADID”
               
            
                  18)
               
               
                  Punkti 21B.325 alapunkt a asendatakse järgmisega:
                  
                              “a)
                           
                           
                              Kui registreerimisliikmesriigi pädev asutus on veendunud, et jao A alajao H kohaldatavad nõuded on täidetud, annab ta vastavalt vajadusele välja lennukõlblikkussertifikaadi (EASA vorm 25, vt liide) või piiratud lennukõlblikkussertifikaadi (EASA vorm 24, vt liide) või muudab seda viivitamata.”
                           
                        
            
                  19)
               
               
                  Punkt 21B.330 asendatakse järgmisega:
                  “21B.330   Lennukõlblikkussertifikaatide ja piiratud lennukõlblikkussertifikaatide peatamine ja kehtetuks tunnistamine
                  
                              a)
                           
                           
                              Kui on tõendeid, et mõni punkti 21A.181 alapunktis a täpsustatud tingimustest ei ole täidetud, peatab registreerimisliikmesriigi pädev asutus lennukõlblikkussertifikaadi või tunnistab selle kehtetuks.
                           
                        
                              b)
                           
                           
                              Lennukõlblikkussertifikaadi või piiratud lennukõlblikkussertifikaadi peatamise või kehtetuks tunnistamise teatise väljaandmisel esitab registreerimisliikmesriigi pädev asutus peatamise või kehtetuks tunnistamise põhjused ja teatab sertifikaadi omanikule tema kaebuse esitamise õigusest.”
                           
                        
            
                  20)
               
               
                  Jao B alajagu P asendatakse järgmisega:
                  “ALAJAGU P –   LENNULUBA
                  21B.520   Kontrollimine
                  
                              a)
                           
                           
                              Pädev asutus viib läbi piisavad kontrollimised, et põhjendada lennuloa väljaandmist või kehtetuks tunnistamist.
                           
                        
                              b)
                           
                           
                              Pädev asutus valmistab ette hindamismenetlused, mis hõlmavad vähemalt järgmist:
                              
                                          1)
                                       
                                       
                                          taotleja kõlblikkuse hindamine;
                                       
                                    
                                          2)
                                       
                                       
                                          taotluse kõlblikkuse hindamine;
                                       
                                    
                                          3)
                                       
                                       
                                          koos taotlusega saadud dokumentide hindamine;
                                       
                                    
                                          4.
                                       
                                       
                                          õhusõiduki kontrollimine;
                                       
                                    
                                          5.
                                       
                                       
                                          lennutingimuste kinnitamine vastavalt punkti 21A.710 alapunktile b.
                                       
                                    
                        21B.525   Lennulubade väljaandmine
                  Pädev asutus annab välja lennuloa (EASA vorm 20a, vt liide), kui on veendunud, et jao A alajao P kohaldatavad nõuded on täidetud.
                  21B.530   Lennulubade kehtetuks tunnistamine
                  
                              a)
                           
                           
                              Kui on tõendeid, et mõni punkti 21A.723 alapunktis a täpsustatud tingimustest ei ole täidetud lennuloa puhul, mille pädev asutus on välja andnud, tunnistab pädev asutus selle lennuloa kehtetuks.
                           
                        
                              b)
                           
                           
                              Lennuloa kehtetuks tunnistamise teatise väljaandmisel esitab pädev asutus kehtetuks tunnistamise põhjused ja teatab lennuloa valdajale tema kaebuse esitamise õigusest.
                           
                        21B.545   Andmete säilitamine
                  
                              a)
                           
                           
                              Pädeval asutusel on andmete säilitamise süsteem, mis võimaldab iga üksiku lennuloa väljaandmise ja kehtetuks tunnistamise piisavat jälgimist.
                           
                        
                              b)
                           
                           
                              Andmed sisaldavad vähemalt:
                              
                                          1)
                                       
                                       
                                          taotleja esitatud dokumente,
                                       
                                    
                                          2)
                                       
                                       
                                          kontrollimise käigus koostatud dokumente, kus on esitatud punkti 21B.520 alapunktis b määratletud tegevused ja nende lõpptulemused, ja
                                       
                                    
                                          3)
                                       
                                       
                                          lennuloa koopiat.
                                       
                                    
                        
                              (c)
                           
                           
                              Andmeid säilitatakse vähemalt kuus aastat pärast loa kehtivuse lõppu.”
                           
                        
            
                  21)
               
               
                  Liidete loetelu asendatakse järgmisega:
                  
                               
                           
                           
                              “I liide – EASA vorm 1, käitamissertifikaat
                           
                        
                               
                           
                           
                              II liide – EASA vorm 15a, lennukõlblikkuse kontrolli sertifikaat
                           
                        
                               
                           
                           
                              III liide – EASA vorm 20a, lennuluba
                           
                        
                               
                           
                           
                              IV liide – EASA vorm 20b, lennuluba (sertifitseeritud organisatsiooni poolt välja antud)
                           
                        
                               
                           
                           
                              V liide – EASA vorm 24, piiratud lennukõlblikkussertifikaat
                           
                        
                               
                           
                           
                              VI liide – EASA vorm 25, lennukõlblikkussertifikaat
                           
                        
                               
                           
                           
                              VII liide – EASA vorm 45, mürasertifikaat
                           
                        
                               
                           
                           
                              VIII liide – EASA vorm 52, õhusõiduki nõuetele vastavuse deklaratsioon
                           
                        
                               
                           
                           
                              IX liide – EASA vorm 53, hooldustõend
                           
                        
                               
                           
                           
                              X liide – EASA vorm 55, tootjaorganisatsiooni sertifikaat
                           
                        
                               
                           
                           
                              XI liide – EASA vorm 65, heakskiidukiri (tootmine tootjaorganisatsiooni sertifikaadi puudumisel)”
                           
                        
            
                  22)
               
               
                  EASA vorm 20 asendatakse järgmisega:“
                     ”
            
                  23)
               
               
                  Lisatakse järgmine EASA vorm 20b:“
                     ”
            
                  24)
               
               
                  EASA vormi 55 leht B asendatakse järgmisega:“
                     ”